Fraktsioonide pressiteated Isamaa fraktsioon Heiki Hepner: jätkusuutlik metsa majandamine peaks arvestama kliimamuutuste mõjudega
#000013
Heiki Hepner: jätkusuutlik metsa majandamine peaks arvestama kliimamuutuste mõjudega
#000014
Täna Riigikogus toimunud olulise tähtsusega riikliku küsimuse „Mets muutuva kliima tingimustes“ arutelul peetud kõnes ütles Riigikogu liige Heiki Hepner (Isamaa), et jätkusuutlik metsa majandamine peaks arvestama võimalike kliimamuutuste mõjudega metsale ja aitama metsal kliimamuutustega kohaneda.
#000015
Hepneri sõnul ootavad metsandust soojenevas kliimas ja süsinikuneutraalse majanduse saavutamise kontekstis ees mitmed väljakutsed. „Soojemate talvedega suureneb ellu jäävate kahjurite ja metsahaiguste hulk ja levik. Samuti suureneb tänu kõrgemale keskmisele temperatuurile võõrliikide arvukus. Kesk-Euroopat on aga haaranud tohutud üraski kahjustused ja see oht ähvardab täna reaalselt Eestit. Meil kõigil nii metsaomanikel, ametnikel aga ka riigikogu liikmetel, on viimane aeg mõtelda, kuidas tegutseda, kui see rüüste jõuab Eestisse. Kas meil on olemas tegevuskava, vahendid ja teadmised kahjustuse ohjamiseks?“ ütles Hepner.
#000016
Heiki Hepner rõhutas, et metsanduspoliitika peab põhinema ennekõike faktidel ja teadmistel. „Eesti on vaieldamatult metsariik. Selliseid riike, kus enam kui pool maast on metsa all, on Euroopas vähe ning kui Eesti milleski Euroopa viie parema riigi hulka kuulub, siis kindlasti on selleks meie metsade kaitse,“ lõpetas Hepner.
#000018